section_heading: Karijera
paragraph_text: Hubbard je između 1985. i 1996. napisao ili prilagodio glazbu za više izdavača u preko 75 igara, među kojima su Monty on the Run, Crazy Comets, Master of Magic i Commando. Neke od svojih popularnijih melodija Hubbard je napisao za igre Warhawk, Delta, Thrust, Lightforce, Spellbound, Sanxion, Auf Wiedersehen Monty i International Karate. Igra Knucklebusters sadrži njegovu najdulju skladbu, trajanja 17 minuta. Kao osobno omiljene radove, Hubbard je izdvojio glazbu u igrama: Kentilla, WAR i Sanxion. Najmanje omiljen rad mu je za igru Samantha Fox Strip Poker, gdje se pojavio pod pseudonimom John York, za koji priznaje da ga je obavio isključivo radi novca.